CELEX: 62019TN0362
Language: fi
Date: 2019-06-15 00:00:00
Title: asia T-362/19: Kanne 15.6.2019 — UI v. komissio

9.9.2019   
            
            
               FI
            
            
               Euroopan unionin virallinen lehti
            
            
               C 305/55
            
         
      Kanne 15.6.2019 — UI v. komissio
      (asia T-362/19)
      (2019/C 305/66)
      Oikeudenkäyntikieli: englanti
      
         Asianosaiset
      
      
         Kantaja: UI (edustaja: asianajaja J. Diaz Cordova)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan Euroopan komission henkilökohtaisten etuuksien hallinto- ja maksutoimiston 27.8.2018 tekemän päätöksen, jolla kantajalta evättiin ulkomaankorvaus
               
            
                  —
               
               
                  vahvistamaan oikeudenkäyntikulut asianmukaisten sääntöjen mukaisesti.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa neljään kanneperusteeseen.
      
                  1)
               
               
                  Ensimmäinen kanneperuste, jonka mukaan kantaja ei — 14.12.1995 annetun tuomion Diamantaras v. komissio (asia T-72/94, EU:T:1995:212) 48 kohdan ja 9.3.2010 annetun tuomion Tzvetanova v. komissio (asia F-33/09, EU:F:2010:18) 57 kohdan mukaisesti — harjoittanut pääasiallista ansiotoimintaansa eikä hänellä ollut tavanomaista asuinpaikkaa Belgiassa koko viitekauden ajan. Hänellä on tämän vuoksi oikeus täysimääräiseen ulkomaankorvaukseen.
               
            
                  2)
               
               
                  Toinen kanneperuste, jonka mukaan — 26.9.2007 annetun määräyksen Rocío Salvador Roldán v. komissio (asia F-129/06, EU:F:2007:166) mukaisesti — yhtiön rekisteröinti tai kiinteistön hankkiminen tietyssä maassa ovat selkeä osoitus siitä, että henkilöllä on pysyvät siteet kyseiseen maahan (tässä tapauksessa Romaniaan). Koska näin on kantajan tapauksessa, hänellä on oikeus täysimääräiseen ulkomaankorvaukseen.
               
            
                  3)
               
               
                  Kolmas kanneperuste, jonka mukaan edellä asiassa F-33/09, Tzvetanova v. komissio annetun tuomion mukaisesti Belgian kunnalta peräisin olevat tiedot, joihin vastaaja vetoaa vastauksessaan, ovat yksinomaan muodollisia eikä niitä voida käyttää osoittamaan henkilön tavanomaista asuinpaikkaa. Kantajalla on näin ollen oikeus täysimääräiseen ulkomaankorvaukseen.
               
            
                  4)
               
               
                  Neljäs kanneperuste, jonka mukaan 24.4.2001 annetun tuomion Miranda v. komissio (asia T-37/99, EU:T:2001:122) 32 ja 33 kohdan, Del Vaglio-oikeuskäytännön (joka kulminoitui 12.10.2004 annettuun määräykseen Del Vaglio v. komissio, asia C-352/03 P EU:C:2004:613) ja 15.3.2011 annetun tuomion Gaëtan Barthélémy Maxence Mioni v. Euroopan komissio (asia F-28/10, EU:F:2011:23) mukaisesti kantajan aikomus keskittää pysyvästi intressinsä — esimerkiksi tavanomainen asuinpaikkansa vahvistamalla — ei liittynyt Belgiaan, koska hän muun muassa antoi viitekauden aikana Limosa-ilmoituksen. Hänellä on tämän vuoksi oikeus täysimääräiseen ulkomaankorvaukseen. Hän kiinnittää huomiota siihen, että vastaaja keskittyy vastauksessaan virheellisesti yksinomaan kantajan fyysiseen läsnäoloon Belgiassa.